[{"text_idx": "#000001", "text": "Sirio: Uzado de grapolbomboj dum la atakoj de la 6-a de novembro 2022"}, {"text_idx": "#000002", "text": "La frapoj kontrau\u0306 kampadejoj de delokitaj personoj mortigis civilulojn."}, {"text_idx": "#000003", "text": "La 6an de novembro 2022, la siria-rusia alianco uzadis malpermesitajn grapolbombojn dum frapoj kondukitaj kontrau\u0306 kvar kampadejoj de delokitaj personoj en Sirio, deklaris hodiau\u0306 Human Rights Watch."}, {"text_idx": "#000004", "text": "La atakoj mortigis ok civilulojn kaj vundis dekojn da aliaj personoj, inter kiuj graveda virino 28-jara, kiu mortis poste."}, {"text_idx": "#000005", "text": "Kvar el la viktimoj mortigitaj estis infanoj: knabino 14-jara, du knabinetoj malpli ol 6-jaraj, kaj 4-monata bebo."}, {"text_idx": "#000006", "text": "La atakoj vundis almenau\u0306 65 aliajn sirianojn, kiuj rifug\u0302is en la kvar kampadejoj de la gubernio Idlib, nord-okcidente de la lando. Du atestantoj deklaris, ke neniu milita aktiveco de armitaj grupoj ekzistis en la kampadejoj au\u0306 proksime, en la momento de la atakoj."}, {"text_idx": "#000007", "text": "\u00ab La siria-rusia milita alianco plu uzadis el hontinda maniero malpermesitajn armilojn kontrau\u0306 civila log\u0302antaro kaptita en Sirio, kio havas ruinigajn konsekvencojn \u00bb, deklaris Adam Coogle, kundirektoro de la branc\u0302o Mezoriento kaj Nordafriko c\u0302e Human Rights Watch."}, {"text_idx": "#000008", "text": "\u00ab La grapolbomboj ne nur mortigas kaj vundas Sirianojn nun, sed la neeksploditaj grapoloj povas plu mortigi dum longa estonta tempo. \u00bb"}, {"text_idx": "#000009", "text": "La grapolbomboj povas esti pafitaj de la tero fare de artileriaj sistemoj kiel raketj\u0302etiloj kaj hau\u0306bizoj, au\u0306 forj\u0302etitaj el aviadiloj. Tiuj bomboj g\u0302enerale malfermig\u0302as en la c\u0302ielo, disigante sendistinge plurajn bombetojn (grapolojn) sur vasta areo granda kiel domaro. Tamen, multaj grapoloj ne eksplodas dum la ekfrapo kontrau\u0306 la tero, ili lasas tie dang\u0302erajn eksplodajn fragmentojn, kiuj same kiel teraj minoj, povas mutili kaj mortigi dum pluraj jaroj, krom se ili estas eltiritaj au\u0306 detruitaj."}, {"text_idx": "#000010", "text": "La Konvencio de 2008 pri la grapolbomboj, ratifita de 110 landoj kaj subskribita de 13 aliaj, tute malpermesas tiujn armilojn, postulas senminigon de la infektataj zonoj, kaj helpon al la viktimoj. Nek Sirio, nek Rusio estas S\u0302tatmembroj de tiu Konvencio."}, {"text_idx": "#000011", "text": "La Siria Civildefendo, volonta grupo pri esploro kaj sukurado, kiu operacas en la areoj regataj de la opozicio en Sirio, senprajmigas neeksploditajn municiojn de post 2016."}, {"text_idx": "#000012", "text": "Post la atakoj per grapolbomboj de la 6a de novembro 2022, la grupo deklaris al Human Rights Watch, ke g\u0302i trovis kaj eliminis 14 neeksploditajn grapolojn."}, {"text_idx": "#000013", "text": "Human Rights Watch kondukis interparoladon kun ok atestantoj en la kampadejoj. Ili deklaris, ke la bombfrapoj okazis inter la 6a kaj 7a horoj matene la 6an de novembro ; kelkaj personoj plu dormis, aliaj frekventis la moskeon por la matenpreg\u0302o, kaj la infanoj pretig\u0302is sekvi kursojn."}, {"text_idx": "#000014", "text": "La esploristoj ankau\u0306 parolis kun la unuaj intervenantoj kaj analizis videojn kaj fotojn efektivigitajn dum kaj tuj post la atakoj, disvastigitaj en platformoj de sociaj retoj, au\u0306 dividitaj rekte kun Human Rights Watch."}, {"text_idx": "#000015", "text": "1-a de januaro 2017: Rekviemo por Sirio"}, {"text_idx": "#000016", "text": "Sirio : la c\u0302iutaga katastrofo de la neeksploditaj bomboj"}, {"text_idx": "#000017", "text": "Sirio : la reg\u0302imo uzas novajn armilojn kun sub-municiaj bombetoj"}, {"text_idx": "#000019", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}, {"text_idx": "#000021", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}]